สรุปบทความเรื่อง ออมอย่างไร สร้างความมั่งคั่งให้ชีวิต ให้หน่อย
รู้ ๆ กันอยู่ว่า... ข้อดีของการเป็นมนุษย์เงินเดือน คือ สามารถวางแผนออมเงินได้ง่ายกว่าฟรีแลนซ์หรือเจ้าของกิจการ เพราะมีรายได้ประจำที่สม่ำเสมอ และคาดการณ์รายได้ล่วงหน้าได้ค่อนข้างแน่นอน จึงทำให้บริหารจัดการเงินได้ง่าย ยิ่งถ้ารู้จัก “3 ขั้นตอน วางแผนออมเงินฉบับมนุษย์เงินเดือน” หนทางสู่ความมั่งคั่งในวัยเกษียณก็รออยู่ไม่ไกล

1. ศึกษาและใช้สวัสดิการการออมของที่ทำงานให้เต็มสิทธิ
 

เพราะมักจะเป็นการ “ออมก่อนใช้” ด้วยการหักเงินออมจากเงินเดือน ทำให้เราไม่มีโอกาสแตะต้องเงินจำนวนนั้น นับเป็นวิธีการออมที่ดีที่สุด เช่น กองทุนประกันสังคม กองทุนสำรองเลี้ยงชีพ (PVD) กองทุนบำเหน็จบำนาญข้าราชการ (กบข.) และสหกรณ์ออมทรัพย์ เป็นต้น
2. ใช้สิทธิประโยชน์ทางภาษีให้เต็มที่
 

เพราะแม้ว่ากองทุนประสังคมและกองทุนสำรองเลี้ยงชีพ จะให้สิทธิประโยชน์ในการนำไปหักลดหย่อนภาษีแล้ว การที่มนุษย์เงินเดือนวางแผนภาษีด้านการออมและลงทุนเพิ่มเติม ทั้งในกองทุนรวมเพื่อการออม (SSF) กองทุนรวมเพื่อการเลี้ยงชีพ (RMF) และประกันชีวิต ก็จะช่วยประหยัดภาษีได้มากขึ้น แถมยังมีเงินออมเพิ่มเพื่อไปต่อยอดความมั่งคั่งในปีถัด ๆ ไปอีกด้วย
3. วางแผนออมและลงทุนเพิ่ม
 

เพราะหากเข้าใจเรื่องการลงทุน ความเสี่ยง และผลตอบแทนที่คาดว่าจะได้รับจากทางเลือกการลงทุนต่าง ๆ ก็จะช่วยให้ชีวิตปัจจุบันและชีวิตวัยเกษียณสะดวกสบายขึ้นอีกเยอะ ซึ่งเริ่มต้นได้ง่าย ๆ ด้วยการ “แบ่งเงินออมเป็น 4 บัญชี” (หรือ 4 กระปุก) โดยแต่ละบัญชีมีวัตถุประสงค์ที่แตกต่างกัน
1. ศึกษาและใช้สวัสดิการการออมของที่ทำงานให้เต็มสิทธิ 
ออมก่อนใช้ด้วยการหักเงินออมจากเงินเดือน นับเป็นวิธีการออมที่ดีที่สุด  
2. ใช้สิทธิประโยชน์ทางภาษีให้เต็มที่
การที่วางแผนภาษีด้านการออมและลงทุนเพิ่มเติม ในกองทุนรวมต่างๆ ช่วยประหยัดภาษีได้มากขึ้น
3. วางแผนออมและลงทุนเพิ่ม
หากเข้าใจเรื่องการลงทุน ความเสี่ยง และผลตอบแทนที่คาดว่าจะได้รับจากการลงทุนต่าง ๆ ก็จะช่วยให้ชีวิตปัจจุบันและชีวิตวัยเกษียณสะดวกสบายขึ้น ด้วยการแบ่งเงินออมเป็น 4 บัญชี โดยแต่ละบัญชีมีวัตถุประสงค์ที่แตกต่างกัน
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน